Κύπελλο Ελλάδος ποδοσφαίρου ανδρών 1973-74

Στην **32η** διοργάνωση του **κυπέλλου Ελλάδας 1973-74** μετείχαν συνολικά 79 ομάδες (18 Α' εθνικής και 61 Β' εθνικής κατηγορίας). Διεξήχθη σε 6 γύρους, συμπεριλαμβανομένου του τελικού. Υπήρξε κι ένας αρχικός προκριματικός γύρος με 15 ζευγάρια ομάδων Β' εθνικής, ώστε ο πρώτος γύρος να ξεκινούσε με 64 ομάδες.

Στους 2 πρώτους γύρους (όπως και στον προκριματικό) η κλήρωση έγινε σε 2 ομίλους, χωρισμένους με γεωγραφικά κριτήρια. Έτσι αγωνίστηκαν μεταξύ τους ομάδες από τη Νότια Ελλάδα στον πρώτο όμιλο και ομάδες από την Κεντρική και Βόρεια Ελλάδα στον δεύτερο όμιλο. Η κλήρωση έγινε πλέον ελεύθερη από τον Γ' γύρο. Είναι χαρακτηριστική η δύναμη που έπαιξαν οι έδρες, ειδικά στους 2 πρώτους γύρους, όπου συνολικά από τους 48 αγώνες μόνο 5 φιλοξενούμενες ομάδες κατάφεραν να φτάσουν στην πρόκριση.

Από τα ενδιαφέροντα της διοργάνωσης υπήρξε η περίπτωση του αγώνα Δόξας Δράμας - Α.Ο. Αιγάλεω, ο οποίος μετά από ισόπαλο 1-1 αγώνα και παράταση οδηγήθηκε στη διαδικασία των πέναλτι κι εκεί η γηπεδούχος ομάδα επικράτησε 7-6. Η ομάδα του Αιγάλεω έκανε ένσταση για κακή εφαρμογή της διαδικασίας, η ΕΠΟ την έκανε δεκτή και όρισε επανάληψη όχι του αγώνα, αλλά μόνο των εκτελέσεων πέναλτι. Αυτό δεν έγινε δεκτό από την ομάδα της Δράμας κι έτσι η φιλοξενούμενη ομάδα κέρδισε τελικά την πρόκριση.

Στον Γ' γύρο υπήρξαν 3 πολύ ενδιαφέροντα ζευγάρια με τους "τρεις" της Αττικής να αντιμετωπίζουν τους "τρεις" της Θεσσαλονίκης και την πρόκριση να παίρνουν οι Ολυμπιακός, Παναθηναϊκός και ΠΑΟΚ σε βάρος των Ηρακλή, Άρη και ΑΕΚ αντίστοιχα. Οι "ερυθρόλευκοι" στη συνέχεια απέκλεισαν τον Πανιώνιο στον προημιτελικό και τον Παναθηναϊκό στον ημιτελικό μ' ένα γκολ στο τελευταίο λεπτό του αγώνα για να συναντήσουν στον τελικό τον ΠΑΟΚ για τρίτη φορά τα 4 τελευταία χρόνια, ενώ για τον "Δικέφαλο" ήταν η πέμπτη συνεχόμενη παρουσία του στον τελικό.

Τη φορά αυτή ο αγώνας έγινε στο γήπεδο της Νέας Φιλαδέλφειας και υπήρξε συναρπαστικός ως το τέλος του. Ήταν μάλιστα η πρώτη φορά στην ιστορία του Κυπέλλου Ελλάδας που ένας τελικός έφτανε στη διαδικασία των πέναλτι (συνολικά μέχρι την περίοδο 2008-09 7 τελικοί έφτασαν ως τη διαδικασία αυτή). Τελικά ο ΠΑΟΚ έφτασε στη νίκη και την κατάκτηση του δεύτερου κυπέλλου της ιστορίας του, στερώντας παράλληλα το νταμπλ από τον αντίπαλό του. Πρώτος σκόρερ της διοργάνωσης αναδείχθηκε ο Υβ Τριαντάφυλλος που πέτυχε 7 γκολ.

## Οι αγώνες

1 Ο αγώνας Νέστου Χρυσούπολης - Πανδραμαϊκού έληξε 4-2, όμως κατοχυρώθηκε με σκορ 0-2 υπέρ του Πανδραμαϊκού.
2 Ο αγώνας Δόξας Δράμας - Αιγάλεω έληξε 1-1 (7-6 πέναλτι), όμως κατοχυρώθηκε με σκορ 0-2 υπέρ του Αιγάλεω.

## Ο τελικός

* Αθήνα, Γήπεδο Νέας Φιλαδέλφειας, Κυριακή 16 Ιουνίου 1974
* 22px **[[Π.Α.Ο.Κ. (ποδόσφαιρο ανδρών)|ΠΑΟΚ]]** -  Ολυμπιακός **2-2 ([[παράταση]]), 4-3 [[Πέναλτι (ποδόσφαιρο)|πέναλτι]]** (κανονικός αγώνας: 2-2, ημίχρονο: 0-1)
* **Σκόρερς**: Παρίδης (50' 13px|Πετυχημένο σουτ), Ασλανίδης (72' 13px|Πετυχημένο πέναλτι) -- Τριαντάφυλλος (19' 13px|Πετυχημένο σουτ), Κρητικόπουλος (80' 13px|Πετυχημένο κεφαλιά)
* **Χαμένο [[Πέναλτι (ποδόσφαιρο)|πέναλτι]]**: 66' 13px|Χαμένο Καραβίτης (απέκρουσε ο Στέφας)
* **Τα [[Πέναλτι (ποδόσφαιρο)|πέναλτι]]:**

* **Διαιτητής**: Βάλτερ Χούναρμπιουλερ (Ελβετός) -- Επόπτες: Γκάτνερ, Ζάεχ
* **Θεατές**: 28.000
* **Τηλεοπτική μετάδοση**: ΕΙΡΤ (Γιάννης Διακογιάννης)

## Εξωτερικοί σύνδεσμοι
*

Κατηγορία:Κύπελλο Ελλάδας (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 1973-1974